S-983/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 26. júní 2007 á hendur S-kvk-þgf S-kvk-þgf, kt. [ ], Melateigi 3, Akureyri, fyrir eftirtalin brot framin á árinu 2006:

I.

Fyrir fíkniefnalagabrot, með því að hafa aðfaranótt mánudagsins 16. október, haft í vörslum sínum og til söludreifingar í ágóðaskyni, 127,77 grömm af hassi sem ákærða framvísaði lögreglu að Sæbraut við Sægarða í Reykjavík, áður en lögregla framkvæmdi leit á henni þar.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Fyrir þjófnaðarbrot, með því að hafa að kvöldi fimmtudagsins 7. desember, stolið eftirgreindum vörum úr neðangreindum verslunum í Smáralind að Smáratorgi í Kópavogi:

1. Golfbuxum að verðmæti kr. 6.990 úr versluninni Útilíf.

2. Skóm að verðmæti kr. 14.995 úr versluninni Zara.

3. Þremur peysum samtals að verðmæti kr. 21.470 úr versluninni Intersport.

4. Nærbuxum að verðmæti kr. 990 úr versluninni Joe Boxer.

5. Skóm að verðmæti kr. 1.990 og nærfatnaði að verðmæti kr. 699 úr versluninni Topshop.

6. Tveimur kjólum samtals að verðmæti kr. 15.380, skartgrip að verðmæti kr. 6.290 og bol að verðmæti kr. 3.690 úr versluninni Debenhams.

Þetta er talið varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og jafnframt að framangreind fíkniefni og áhöld til neyslu fíkniefna, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í málinu gera eftirtaldir aðilar kröfu um að ákærða verði dæmd til greiðslu skaðabóta:

1. G-kk-nf S-kk-nf, kt. [ ], fyrir hönd Debenhams, kt. [ ], gerir kröfu um greiðslu skaðabóta að fjárhæð kr. 15.380, auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

2. S-kk-nf H-kk-nf, kt. [ ], fyrir hönd Debenhams, kt. [ ], gerir kröfu um greiðslu skaðabóta að fjárhæð kr. 3.690, auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

3. G-kk-nf A. G-kk-nf, kt. [ ], fyrir hönd Boxer ehf. kt. [ ], gerir kröfu greiðslu skaðabóta að fjárhæð kr. 990, auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í mars 1979. Hún var dæmd 25. júní sl. til að greiða 130.000 króna sekt og sviptingar ökuréttar í 12 mánuði en að öðru leyti hefur hún ekki gerst sek um refsiverðan verknað. Brot þau sem ákærða hefur verið sakfelld fyrir í máli þessu eru framin fyrir uppkvaðningu framangreinds dóms og verður refsing hennar því ákveðin sem hegningarauki við þann dóm með vísan til 78. gr. almennra hegningarlaga.

Þykir refsing ákærðu hæfilega ákveðin 90 daga fangelsi en fresta skal fullnustu refsingar og hún falla niður að 2 árum liðnum haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða greiði Debenhams kt. [ ]19.070 krónur auk vaxta skv. 8. gr. laga nr. 38/2001 um vexti og verðtryggingu frá 7. desember 2006 til 8. mars 2007 en síðan dráttarvaxta frá þeim degi til greiðsludags.

Ákærða greiði Boxer ehf., kt. [ ], 990 krónur auk vaxta skv. 8. gr. laga nr. 38/2001 um vexti og verðtryggingu frá 7. desember 2006 til 8. mars 2007 en síðan dráttarvaxta frá þeim degi til greiðsludags.

Upptæk skulu gerð 127,77 g af hassi.

D ó m s o r ð :

Ákærða, S-kvk-nf S-kvk-nf, sæti fangelsi í 90 daga en fresta skal fullnustu refsingar og hún falla niður að 2 árum liðnum haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða greiði Debenhams kt. [ ] 19.070 krónur auk vaxta skv. 8. gr. laga nr. 38/2001 um vexti og verðtryggingu frá 7. desember 2006 til 8. mars 2007 en síðan dráttarvaxta frá þeim degi til greiðsludags.

Ákærða greiði Boxer ehf., kt. [ ], 990 krónur auk vaxta skv. 8. gr. laga nr. 38/2001 um vexti og verðtryggingu frá 7. desember 2006 til 8. mars 2007 en síðan dráttarvaxta frá þeim degi til greiðsludags.

Upptæk skulu gerð 127,77 g af hassi.

Á-kk-nf M-kk-nf